De fleste cykler kan holde til det utroligste – og heldigvis har vi endnu ikke mødt uløselige problemer med nogen cykler.
Mange mindre skader udbedres på stedet med lidt fingerfærdighed. Er der mekaniker tilknyttet turen vil endnu mere kunne repareres. Du er imidlertid afhængig af at få kontakt til mekanikeren ved offentlig vej, eller fremme ved hotellet.
Meget afhænger af hvorvidt, du har de rigtige reservedele, som passer netop til din cykel. I følgebilen har vi en enkelt reservecykel, den kan du leje til en symbolsk leje.
Forvent ikke at kunne få repareret cyklen undervejs hos lokale cykelforretninger. Værkstederne lukker, når du når frem sidst på dagen. Dette er kun muligt, hvis turen har overliggerdag i en større by.
I værste fald mister du en feriedag, som tilbringes på et cykelværksted. Du må efterfølgende indhente de andre via offentlige transportmidler/taxa.
Derfor tjek din cykel grundigt hjemmefra og medbring eventuelle specielle reservedele. Ansvaret for din cykel er dit eget – vi gør hvad vi kan for at hjælpe dig.